
Nagy felbontású képpel textúrázott 3D Szkennelés RGBD szenzorokkal

Napjainkban nagy érdeklődés övezi a 3D technológiákat, mint például a 3D modellezést vagy nyomtatást. A dolgozat témája az előző félévben elkészített program prototípusának továbbfejlesztése, bővítése.
A cél a modellezők munkájának megkönnyítése a térbeli objektumok (tárgyak, személyek) minél pontosabb és gyorsabb digitalizálásának, megjelenítésének, valamint exportálásának lehetővé tételével. Az alkalmazás támogatja a népszerűbb 3D modell leíró fájlformátumokat (OBJ, STL, PLY), valamint minimalizálja a későbbi felhasználás előtt szükséges modellezői utómunkát.
A szkennelést jelenleg RGBD szenzorokkal valósítja meg, mivel ezek manapság már megfizethetőek, a gyakorlatban jól alkalmazhatóak, és a technológiának köszönhetően a 3D rekonstrukcióhoz megfelelő minőségű szín és mélység adatokat biztosítanak. Mivel alapkövetelmény a részletesség, ezért a textúrákat egy, az eszközre rögzített nagy felbontású digitális kamera segítségével is lehetőség van előállítani, amely az RGBD szenzor beépített CMOS kamerájánál jobb minőségű képet biztosít.
Az automatikus rögzítés elősegítése érdekében a pozícionálás számítógépről vezérelhető, melyhez külön opcionális hardvereket is felhasználhatóvá tesz. A szoftver jelenleg két különböző verziójú elektromos forgó zsámolyt támogat, amivel egy statikus szenzor használatával is elérhető a 360°-os látószög.
A szoftverrel szemben támasztott elvárás a könnyű kezelhetőség, hogy ne kelljen a felhasználónak mérnöki ismeretekkel rendelkeznie a program használatához. Ennek szellemében, jól átlátható grafikus felület is biztosít.



